ddrg/super_eurlex huggingface dataset:
Úradný vestník L 086 , 31/03/1994 S. 0001 - 0002

Fínske špeciálne vydanie: Kapitola 3 Zväzok 56 S. 0146

Švédske špeciálne vydanie: Kapitola 3 Zväzok 56 S. 0146



Rozhodnutie Rady z 24. januára 1994 o uzavretí dohody medzi Európskym spoločenstvom a Austráliou o obchode s vínom (94/184/ES) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva a najmä na jej článok 113, so zreteľom na návrh Komisie, keďže uzavretie dohody prerokovanej medzi Európskym spoločenstvom a Austráliou o obchode s vínom umožní uľahčiť a podporovať obchodovanie s vínom medzi zmluvnými stranami; keďže je teraz potrebné uvedenú dohodu schváliť; keďže s cieľom uľahčiť vykonávanie niektorých ustanovení dohody by Komisia mala pristúpiť, podľa procedúry uvedenej v článku 83 nariadenia Rady (EHS) č. 822/87 z 19. marca 1987 o spoločnej organizácii trhu s vínom [1], k nevyhnutným technickým úpravám; keďže ustanovenia dohody priamo súvisia s opatreniami Spoločnej poľnohospodárskej politiky a osobitne s vinohradníckymi a vinárskymi predpismi spoločenstva, musí byť táto dohoda uzavretá na úrovni spoločenstva, PRIJALA TOTO ROZHODNUTIE: Článok 1 Dohoda medzi Európskym spoločenstvom a Austráliou o obchode s vínom, tak ako i k nej priložený protokol a výmeny listov, sú týmto schválené v mene Európskeho spoločenstva. Texty aktov uvedených v prvom odseku sú pripojené k tomuto rozhodnutiu. Článok 2 Prezident Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo a uloží spoločenstvom schválenú listinu. Prezident Rady predloží oznámenie, ktoré u stanovuje článok 28 ods. 1 dohody. Článok 3 Z hľadiska účelu článku 17 ods. 2 dohody má týmto Komisia povolenie uzavrieť, podľa procedúry ustanovenej článkom 93 nariadenia (EHS) č. 822/87, akty nevyhnutné pre zmenu a doplnenie dohody. Článok 4 Komisia za pomoci predstaviteľov členských štátov, zastupuje spoločenstvo v rámci Spoločného výboru ustanoveného na základe článku 18 dohody. Článok 5 Toto rozhodnutie sa uverejní v Úradnom vestníku Európskych spoločenstiev. V Bruseli 24. januára 1994 Za Radu prezident G. Moraitis [1] Ú. v. ES L 84, 27.3.1987, s. 1. Nariadenie naposledy zmenené a doplnené nariadením (EHS) č. 1566/93 (Ú. v. ES L 154, 25.6.1993, s. 39). --------------------------------------------------
Úradný vestník L 371 , 31/12/1994 S. 0029 - 0029

Fínske špeciálne vydanie: Kapitola 3 Zväzok 64 S. 0245

Švédske špeciálne vydanie: Kapitola 3 Zväzok 64 S. 0245



Rozhodnutie komise z 28. decembra 1994, ktorým sa zavádza postavenie Fínska ako krajiny, ktorá neuskutočňuje vakcinácie, pokiaľ ide o newcastleskú chorobu (94/963/ES) KOMISIA EURÓPSKYCH SPOLEČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/593/EHS z 15.októbra 1990 o zdravotných podmienkach zvierat, ktorými sa riadi obchod vo vnútri spoločenstva a dovoz hydiny a násadových vajec [1] z tretích krajín, ako upravuje Akt o podmienkach pristúpenia Nórskeho kráľovstva, Rakúskej republiky, Fínskej republiky a Švédskeho kráľovstva, a úpravy k Zmluve zakladajúcej Európsku úniu, príloha I (V) (E) (1) (2) (4) d), a najmä jej článok 12 odsek (2), keďže vakcinácia proti newcastleskej chorobe hydiny bola vo Fínsku zakázaná viac ako rok; keďže chovné kŕdle vo Fínsku boli monitorované najmenej raz za rok kvôli výskytu newcastleskej choroby; keďže v chovných staniciach nie je hydina, ktorá bola vakcinovaná proti newcastleskej chorobe; keďže na základe situácie ohľadne newcastleskej choroby je vhodné určiť postavenie Fínska; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Fínsko spĺňa kritériá určené v článku 12 odsek (2) smernice 90/539/EHS. Článok 2 Toto rozhodnutie nadobúda účinnosť za dodržania dátumu a v deň nadobudnutia platnosti Zmluvy o pristúpení Nórska, Rakúska, Fínska a Švédska. Článok 3 Toto rozhodnutie je adresované členským štátom. V Bruseli 28. decembra 1994 Za Komisiu René Steichen člen Komisie [1] Ú. v. ES L 303, 31.10.1990, s. 6. --------------------------------------------------
Úradný vestník L 117 , 07/05/1994 S. 0040 - 0040

Fínske špeciálne vydanie: Kapitola 3 Zväzok 57 S. 0079

Švédske špeciálne vydanie: Kapitola 3 Zväzok 57 S. 0079



Rozhodnutie Komisie z 18. apríla 1994, ktorým sa stanovuje systém pre identifikáciu psov a mačiek dostupných na trhu vo Veľkej Británii a Írsku, ktoré nepochádzajú z týchto krajín (94/274/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 92/65/EHS z 13. júla 1992 týkajúcu sa stanovenia požiadaviek na zdravie zvierat, ktoré regulujú obchod a dovoz zvierat, spermií, vajíčok a embrií do spoločenstva bez ohľadu na zdravie zvierat stanovených v špecifických pravidlách spoločenstva uvedených v prílohe A (I) k smernici 90/425/EHS [1], najmä na jej článok 10 ods. 3 písm. a) bod iii, keďže je potrebné zaviesť systém pre identifikáciu psov a mačiek dostupných na trhu vo Veľkej Británii a Írsku, ktoré nepochádzajú z týchto krajín; keďže technológia elektronickej identifikácie psov a mačiek ponúka lacný, nepochybný a relatívne bezbolestný systém; keďže je vhodné za takýchto podmienok použiť elektronický systém identifikácie psov a mačiek; keďže pri množstve používaných elektronických systémov, majiteľ alebo obchodník je zodpovedný za úspešné predvedenie identifikácie psa alebo mačky k úplnej spokojnosti štátneho veterinárneho lekára; keďže ako prechodné opatrenie sa používajú elektronické systémy, kým sa nevyvinie medzinárodná norma, je vhodné prihliadať na elektronické systémy používané v členských štátoch odkiaľ zvieratá pochádzajú; keďže táto situácia bude sledovaná vo svetle vývoja zosúlaďovania normy pre elektronickú identifikáciu psov a mačiek; keďže toto rozhodnutie bez toho, aby sa to dotklo budúcich rozhodnutí týkajúcich sa pohybu spoločenských zvierat v spoločenstve ako problémov vzniknutých rozdielnou identifikáciou spoločenských zvierat; keďže opatrenia tohto rozhodnutia sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Metóda identifikácie používaná pre psov a mačky, ktoré sú dostupné na trhu vo Veľkej Británii a Írsku a ktoré nepochádzajú z týchto krajín by mala byť elektronický systém. Článok 2 1. Elektronický systém uvedený v článku 1 má obsahovať implantovaný transpondér, ktorý sa používa v členských štátoch pôvodu psov a mačiek. 2. Členské štáty oznámia Komisii a ostatným členským štátom elektronický systém, ktorý používajú na ich území pre identifikáciu psov a mačiek. 3. Majiteľ alebo obchodník je zodpovedný za úspešné predvedenie identifikácie psa alebo mačky k úplnej spokojnosti štátneho veterinárneho lekára. Článok 3 Toto rozhodnutie je adresované členským štátom. V Bruseli 18. apríla 1994 Za Komisiu René Steichen predseda [1] Ú. v. ES L 268, 14.9.1992, s. 54. --------------------------------------------------
Úradný vestník L 305 , 30/11/1994 S. 0036 - 0036

Fínske špeciálne vydanie: Kapitola 3 Zväzok 63 S. 0062

Švédske špeciálne vydanie: Kapitola 3 Zväzok 63 S. 0062



Rozhodnutie Komisie z 21. novembra 1994, ktorým sa mení a dopĺňa rozhodnutie 93/387/EHS o zvláštnych podmienkach dovozu živých dvojchlopňových mäkkýšov, ostnokožcov, plášťovcov a morských ulitníkov s pôvodom v Maroku (94/767/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/492/EHS z 15. júla 1991 o veterinárnych podmienkach na produkciu a umiestnenie na trh živých dvojchlopňových mäkkýšov [1], najmä na jej článok 9 ods. 4, keďže rozhodnutie Komisie 93/387/EHS zo 7. júna 1993 o zvláštnych podmienkach na dovoz živých dvojchlopňových mäkkýšov, ostnokožcov, plášťovcov a morských ulitníkov s pôvodom v Maroku [2], zmenené a doplnené rozhodnutím 93/530/EHS [3], zriaďuje zoznam zariadení na odoslanie, schválených na vývoz do Európskeho spoločenstva; keďže marocké príslušné úrady v súlade s článkom 9 ods. 3 písm. c) smernice 91/492/EHS schválili ďalšie zariadenia na odoslanie; keďže bod I prílohy C k rozhodnutiu 93/387/EHS by sa preto mal príslušne zmeniť a doplniť; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 V prílohe C k rozhodnutiu 93/387/EHS sa bod I týmto nahrádza takto: "I. Zariadenia odoslania Názov a adresa | Schvaľovacie číslo | Schválenie udelené do | Najmat Allah, Nador | 01–10–065 | — | Marost, Nador | 01–10–066 | — | VIAPO Maroc, Nador | 01–10–078 | 31. 12. 1995 | Société Aquacole de la Moulouya, Essaidia | 01–10–070 | — | SOMECOP, Tetouan | 03–10–080 | — | Société Damjiguend SA, Tanger | 04–10–079 | 31. 12. 1995 | Oualidia Marée, Oualidia | 08–10–081 | 31. 12. 1995 | Société "Les huîtres OSTREA", Oualidia | 09–10–113 | — | Sea Products, Sidi Moussa | 09–10–112 | —" | Článok 2 Toto rozhodnutie je adresované členským štátom. V Bruseli 21. novembra 1994. Za Komisiu René Steichen člen Komisie [1] Ú. v. ES L 268, 24.9.1991, s. 1. [2] Ú. v. ES L 166, 8.7.1993, s. 40. [3] Ú. v. ES L 258, 16.10.1993, s. 32. --------------------------------------------------
Úradný vestník L 007 , 11/01/1994 S. 0017 - 0019

Fínske špeciálne vydanie: Kapitola 15 Zväzok 13 S. 0113

Švédske špeciálne vydanie: Kapitola 15 Zväzok 13 S. 0113



Rozhodnutie Komisie z 21. decembra 1993 o štandardnom súhrnnom tlačive na oznámenie rozhodnutia o udelení environmentálnej značky (94/10/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 880/92 z 23. marca 1992 o systéme spoločenstva pre udeľovanie environmentálnej značky [1], a najmä jej článok 10 ods. 3, keďže článok 10 ods. 3 nariadenia (EHS) č. 880/92 ustanovuje, že o udeľovaní environmentálnej značky rozhoduje príslušný orgán členského štátu po posúdení výrobku; keďže sa ďalej ustanovilo, že takéto rozhodnutie sa bude oznamovať Komisii s priložením kompletných výsledkov vyššie uvedeného hodnotenia spolu s jeho súhrnom; keďže ku štandardizácii postupu hodnotenia výrobku a postupu udeľovania by malo prispieť štandardné súhrnné tlačivo; keďže opatrenia uvedené v tomto nariadení sú v súlade so stanoviskom výboru zriadeného podľa článku 7 nariadenia (EHS) č. 880/92, PRIJALA TOTO ROZHODNUTIE: Článok 1 Týmto sa ustanovuje štandardné súhrnné tlačivo uvedené v článku 10 ods. 3 nariadenia (EHS) č. 880/92 vo forme, ktorá je uvedená v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 21. decembra 1993 Za Komisiu Yannis Paleokrassas člen Komisie [1] Ú. v. ES L 99, 11.4.1992, s. 1. -------------------------------------------------- PRÍLOHA +++++ TIFF +++++ +++++ TIFF +++++ --------------------------------------------------
Úradný vestník L 283 , 29/10/1994 S. 0001 - 0002

Fínske špeciálne vydanie: Kapitola 18 Zväzok 1 S. 0007

Švédske špeciálne vydanie: Kapitola 18 Zväzok 1 S. 0007



Rozhodnutie Rady z 24. októbra 1994 o spoločnej pozícii o cieľoch a prioritách Európskej únie vo vzťahu k Rwande, ktorú prijala Rada na základe článku J.2 Zmluvy o Európskej únii (94/697/SZBP) RADA EURÓPSKEJ ÚNIE, so zreteľom na Zmluvu Európskej únie, a najmä na jej článok J.2, berúc na vedomie opatrenia a programy už uskutočnené spoločenstvom s cieľom prispieť k cieľom a prioritám únie vo vzťahu k Rwande v rámci dohovorov medzi AKT a EHS a zámeru Komisie pokračovať v takejto činnosti a prijať náležité kroky v rámci štvrtej konvencie medzi AKT a EHS, ROZHODLA TAKTO: Článok 1 Prehlásenie ustanovené v prílohe k tomuto rozhodnutiu sa prijíma ako neoddeliteľná súčasť tejto spoločnej pozície. Článok 2 Toto rozhodnutie sa uverejní v úradnom vestníku. V Bruseli 24. októbra 1994 Za Radu predseda Th. Waigel -------------------------------------------------- PRÍLOHA CIELE A PRIORITY EURÓPSKEJ ÚNIE VO VZŤAHU K RWANDE Prioritou musí byť návrat utečencov. Zmierenie, rozšírenie základní novej vlády a vytvorenie základných podmienok pre návrat je životne dôležité. Rada uvádza svoje stanovisko, že akákoľvek pomoc by mala byť vyplácaná postupne v závislosti na plnení úloh pozorovaných v týchto oblastiach. Medzinárodná spolupráca bude zohrávať dôležitú úlohu v tomto procese. Ciele a priority Európskej únie sú: - pokračovať v poskytovaní humanitárnej pomoci utečencom, - prijať na koordinovanom základe krátkodobé asanačné opatrenia pre Rwandu, hlavne v najnaliehavejších oblastiach zásobovania vodou a elektrickou energiou, ale tiež v oblasti vzdelávania, zdravotníctva a bývania, s cieľom vytvorenia motivácie pre návrat utečencov a ich úspešného znovuzačlenenia do spoločnosti, - postupne a za určitých podmienok obnoviť rozvojovú spoluprácu s Rwandou, - zavádzať súdržné opatrenia na nápravu hospodárskych, ekologických a sociálnych škôd v krajinách susediacich s Rwandou, ktoré boli obzvlášť zasiahnuté utečeneckou krízou. Pre všetky opatrenia a programy je potrebná úzka koordinácia medzi Komisiou a členskými štátmi. Európska únia naďalej považuje za dôležité čo najskôr zvýšiť počet pozorovateľov zameraných na ľudské práva v Rwande a zdôrazňuje význam rýchleho totálneho nasadenia síl Unamir, s cieľom zabezpečiť ochranu proti aktom odvety a prenasledovania. Európska únia zdôrazňuje význam postavenia osôb zodpovedných za závažné porušenia humanitárneho práva, vrátane genocídy, pred súd. V tomto ohľade považuje Európska únia vytvorenie medzinárodného tribunálu za základný prvok ukončenia tradície beztrestnosti a prevencie ďalšieho porušovania ľudských práv. Európska únia zdôrazňuje, že v rámci dlhodobej perspektívy by podobné konflikty mala riešiť Afrika sama a odporúča posilnenie právomocí OAJ pre prevenciu a riešenie regionálnych konfliktov. Európska únia tiež vyjadruje znepokojenie nad nestabilnou politickou situáciou v Burundi, kde narastá počet násilných činov. --------------------------------------------------
Úradný vestník L 366 , 31/12/1994 S. 0021 - 0021

Fínske špeciálne vydanie: Kapitola 11 Zväzok 37 S. 0272

Švédske špeciálne vydanie: Kapitola 11 Zväzok 37 S. 0272



Rozhodnutie Rady z 22. decembra 1994 o dočasnom uplatňovaní určitých článkov druhých dodatkových protokolov k európskym dohodám medzi Európskymi spoločenstvami a ich členskými štátmi na jednej strane a určitými tretími krajinami na strane druhej a k dočasným dohodám o obchode a záležitostiach spojených s obchodom medzi Európskym hospodárskym spoločenstvom a Európskym spoločenstvom uhlia a ocele na jednej strane a tými istými krajinami na strane druhej (94/937/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113, so zreteľom na európsku dohodu podpísanú s Rumunskom 1. februára 1993, v znení dodatkového protokolu podpísaného 21. decembra 1993, so zreteľom na dočasnú dohodu [1] s Rumunskom, ktorá nadobudla účinnosť 1. februára 1993, v znení dodatkového protokolu podpísaného 21. decembra 1993, so zreteľom na európsku dohodu podpísanú s Bulharskou republikou 8. marca 1993, v znení dodatkového protokolu podpísaného 21. decembra 1993, so zreteľom na dočasnú dohodu [2] s Bulharskou republikou, ktorá nadobudla účinnosť 31. decembra 1993, v znení dodatkového protokolu podpísaného 21. decembra 1993, so zreteľom na závery zasadnutia Rady pre všeobecné záležitosti z 31. októbra 1994, so zreteľom na návrh Komisie, keďže Komisia prerokovala v mene spoločenstiev druhé dodatkové protokoly k dočasným dohodám o obchode a o záležitostiach spojených s obchodom a k európskym dohodám s Rumunskom a s Bulharskou republikou; keďže príslušné časti uvedených druhých dodatkových protokolov by sa mali uplatňovať so zreteľom na výrobky uvedené v Zmluve o založení Európskeho spoločenstva dočasne od 1. januára 1995 do zavŕšenia postupov potrebných na ich uzavretie ROZHODLA TAKTO: Jediný článok Do oficiálneho uzavretia druhých dodatkových protokolov sa od 1. januára 1995 budú dočasne uplatňovať tieto príslušné články: - Články 1 a 2 Druhého dodatkového protokolu k Európskej dohode medzi Európskymi spoločenstvami a ich členskými štátmi na jednej strane a Rumunskom na strane druhej a Dočasnej dohody o obchode a záležitostiach spojených s obchodom medzi Európskym hospodárskym spoločenstvom a Európskym spoločenstvom pre uhlie a oceľ na jednej strane a Rumunskom na strane druhej, - Články 1 a 2 Druhého dodatkového protokolu k európskej dohode medzi Európskymi spoločenstvami a ich členskými štátmi na jednej strane a Bulharskou republikou na strane druhej a Dočasnej dohody o obchode a záležitostiach spojených s obchodom medzi Európskym hospodárskym spoločenstvom a Európskym spoločenstvom pre uhlie a oceľ na jednej strane a Bulharskou republikou na strane druhej. Znenie parafovaných druhých dodatkových protokolov vrátane príslušných článkov je pripojené k tomuto rozhodnutiu. V Bruseli 22. decembra 1994 Za Radu Predseda H. Seehofer [1] Ú. v. ES L 81, 2.4.1993, s. 2. [2] Ú. v. ES L 323, 23.12.1994, s. 2. --------------------------------------------------
Úradný vestník L 050 , 22/02/1994 S. 0013 - 0014

Fínske špeciálne vydanie: Kapitola 3 Zväzok 56 S. 0056

Švédske špeciálne vydanie: Kapitola 3 Zväzok 56 S. 0056



Rozhodnutie Komisie z 3. februára 1994 vychádzajúce z článku 16 smernice Rady 91/628/EHS, ktorou sa zavádzajú osobitné pravidlá týkajúce sa pohodlia zvierat počas prepravy v určitých častiach Grécka (94/96/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/628/EHS z 19. novembra 1991 o ochrane zvierat počas prepravy, ktorou sa menia a dopĺňajú smernice 90/425/EHS a 91/496/EHS [1], v znení rozhodnutia 92/438/EHS [2], najmä na jej článok 16, keďže smernicou 91/628/EHS sa stanovili požiadavky platné pre prepravu zvierat v rámci členských štátov, ako aj prepravu zvierat z ich územia a na ich územie; keďže v niekoľkých častiach Grécka existujú prírodné prekážky, a to najmä ich vzdialenosť od gréckej pevniny; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Pravidlá ustanovené v článku 5 ods. 1 písm. b), v článku 5 ods. 2 písm. b), c) a f) a v bodoch 3, 4, 18, 19, 20, 21, 22, 23, 25 a 26 prílohy k smernici 91/628/EHS sa neuplatňujú na prepravu zvierat uvedených v článku 1 ods. 1 písm. a) uvedenej smernice v rámci oblastí ustanovených v prílohe k tomuto rozhodnutiu, ani na prepravu medzi týmito oblasťami a gréckou pevninou, pokiaľ sa dodržiavajú ustanovenia článku 2. Článok 2 Na oblasti uvedené v článku 1 sa vzťahujú tieto pravidlá: 1. Každá preprava zvierat sa musí ohlásiť príslušnému veterinárnemu orgánu. Osoba zodpovedná za prepravu musí príslušnému veterinárnemu orgánu poskytnúť podrobné údaje o: a) dopravnom prostriedku; b) druhu a počte prepravovaných zvierat; c) ich pôvode a vlastníkovi; d) mieste odchodu a mieste určenia; e) dátume a čase odchodu a f) trase, bez ohľadu na trvanie cesty. 2. Príslušný orgán prijíma primerané opatrenia týkajúce sa nakladania zvierat do používaného dopravného prostriedku a ich vykladania z používaného dopravného prostriedku a kontroluje, či: a) sprievodné dokumenty spĺňajú požiadavky spoločenstva a vnútroštátne požiadavky; b) dopravný prostriedok umožňuje bezpečnú prepravu zvierat a c) zdravotný stav zvierat pred prepravou je dobrý. 3. Nakladanie a vykladanie zvierat sa musí vykonávať pomocou vhodného zariadenia a spôsobom, ktorý neohrozuje ich zdravie. Článok 3 Toto rozhodnutie je adresované členským štátom. V Bruseli 3. februára 1994 Za Komisiu René Steichen člen Komisie [1] Ú. v. ES L 340, 11.12.1991, s. 17. [2] Ú. v. ES L 243, 25.8.1992, s. 27. -------------------------------------------------- PRÍLOHA Oblasti na území Grécka, na ktoré sa môžu vzťahovať osobitné pravidlá týkajúce sa pohodlia zvierat počas prepravy: 1. Dodekanisa 2. Zakinthos 3. Iraklio 4. Kerkira 5. Kefallinia 6. Kiklades 7. Lesvos 8. Lasithi 9. Levkada 10. Rethimno 11. Samos 12. Khios 13. Khania 14. Ostrovné časti prefektúr Evros, Evvia, Kavala, Magnisia a Pireas. --------------------------------------------------
Úradný vestník L 021 , 26/01/1994 S. 0022 - 0022

Fínske špeciálne vydanie: Kapitola 3 Zväzok 55 S. 0367

Švédske špeciálne vydanie: Kapitola 3 Zväzok 55 S. 0367



Rozhodnutie Komisie z 24. januára 1994 o zavedení počítačovej siete Animo (94/34/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách pri obchodovaní s niektorými živými zvieratami a živočíšnymi výrobkami v rámci spoločenstva s cieľom dobudovania vnútorného trhu [1], naposledy zmenenú a doplnenú smernicou 92/118/EHS [2], najmä na jej článok 20 ods. 3, keďže Komisia prijala niekoľko rozhodnutí o počítačovej sieti Animo, najmä rozhodnutie 91/398/EHS z 19. júla 1991 o počítačovej sieti spájajúcej veterinárne orgány (Animo) [3], rozhodnutie 92/486/EHS z 25. septembra 1992, ktorým sa ustanovuje forma spolupráce medzi serverovým strediskom Animo a členskými štátmi [4] a rozhodnutie 93/227/EHS z 5. apríla 1993 o predbežnom zriadení počítačovej siete Animo v Taliansku [5]; keďže počítačová sieť Animo je v súčasnosti funkčná vo veľkej časti spoločenstva; keďže cieľom je dosiahnuť, aby bola táto sieť funkčná na celom území spoločenstva; keďže na tento účel je potrebné stanoviť lehoty pre zavedenie systému ako celku; keďže je však potrebné ustanoviť pravidlá uplatniteľné v prípade, že členský štát nie je schopný plne sa na sieti podieľať; keďže toto rozhodnutie sa netýka predošlých ustanovení o sieti Animo, najmä ustanovení rozhodnutí 92/486/EHS a 93/227/EHS; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Členské štáty zabezpečia pripojenie svojich centrálnych jednotiek na sieť Animo (odosielanie a prijímanie správ, ktoré sa majú spracovávať v rámci systému Animo) najneskôr do 1. februára 1994. Článok 2 Členské štáty zabezpečia pripojenie všetkých miestnych jednotiek a hraničných inšpekčných staníc na sieť Animo najneskôr do 1. júna 1994. Článok 3 Ak členský štát nie je schopný v súlade s článkom 1 používať počítačovú sieť Animo od 1. februára 1994, ústredný orgán daného členského štátu zašle ústrednému orgánu krajiny určenia faxom všetky správy, ktoré sa majú spracovávať v rámci systému Animo. Článok 4 Ak miestna jednotka v členskom štáte nie je schopná používať počítačovú sieť od 1. júna 1994, ústredný orgán tohto členského štátu zabezpečí, že všetky správy, ktoré sa majú spracovávať v rámci systému Animo, prevezme centrálna jednotka. Článok 5 Ustanovenia tohto rozhodnutia sa budú uplatňovať bez toho, aby boli dotknuté predošlé ustanovenia o systéme Animo, najmä ustanovenia rozhodnutí 92/486/EHS a 93/227/EHS. Článok 6 Situácia ohľadom zavedenia systému Animo sa znova preskúma v marci 1994. Článok 7 Toto rozhodnutie je adresované členským štátom. V Bruseli 24. januára 1994 Za Komisiu René Steichen člen Komisie [1] Ú. v. ES L 224, 18.8.1990, s. 29. [2] Ú. v. ES L 62, 15.3.1993, s. 49. [3] Ú. v. ES L 221, 9.8.1991, s. 30. [4] Ú. v. ES L 291, 7.10.1992, s. 20. [5] Ú. v. ES L 97, 23.4.1993, s. 31. --------------------------------------------------